Video: Slang byt man in seldsame selfie-oomblik‘n Skermskoot uit die video. Die video volg onderaan die berig. ŉ Man wat gehelp het om ŉ slang uit ŉ skool in Indië te verwyder, het ŉ besonderse selfie saam met dié slang geneem. Nadat bosboubeamptes in die noordwestelike provinsie, Rajasthan, die reuse luislang uit ŉ skool verwyder het, het een van die mans, wat gehelp het om die slang vas te hou, besluit om ŉ foto van hom en die slang te neem met sy selfoon. Toe die man nader leun vir ŉ kop-en-skouers-foto van hom en die slang, het die slang losgeruk en die man aan die skouer gebyt. Volgens India Today is die slang weggeneem en vrygelaat. Die man het slegs geringe beserings opgedoen in ruil vir dié sonderlinge foto. Bron: Sky News https://youtu.be/LJIB9VBPtuc [Video nie meer beskikbaar nie.]